బొమ్మరిల్లు (2006 సినిమా)

బొమ్మరిల్లు 2006 సంవత్సరంలో విడుదలైన చలనచిత్రం. భాస్కర్ దర్శకత్వం, దిల్ రాజు నిర్వహణలో చిత్రీకరించిన బొమ్మరిల్లులో సిద్ధార్థ్ నారాయణ్ తో జతగా జెనీలియా ప్రథమ పాత్రల్లో నటించగా ప్రకాష్ రాజ్, జయసుధ లు సిద్ధార్థ్ ధరించిన పాత్రకి తల్లితండ్రులుగా ద్వితీయ పాత్రల్లో నటించారు. ఈ సినిమా బాక్స్-ఆఫీసు సఫాలత్వం వల్లనా తమిళంలో సంతోష్ సుబ్రమణ్యం (2008) గా, బెంగాళీలో భలోబస భలోబస (2008)గా, ఒరియాలో డ్రీంగాళ్ (2009) గా రీ-మేక్ చేయబడింది.

ఈ చలనచిత్రం ముఖ్యంగా తండ్రీ కొడుకుల బంధుత్వం గురించి ప్రస్తావించింది. ఇందులో కొడుకు గురించి అతిగా పట్టించుకునే తండ్రి, తండ్రి వైపు ప్రేమ, కోపం మధ్య నలిగే కొడుకు పడే ఘర్షణ ప్రముఖంగా చూపించడం జరిగింది.

అవార్డులు.
ఉత్తమ చిత్రంగా బంగారు నంది పురస్కారం.

ఉత్తమ సహాయ నటుడు, ప్రకాష్ రాజ్ 

ఉత్తమ నటి స్పెషల్ జ్యూరీ అవార్డు, జెనీలియా   

పాత్రలు-పాత్రధారులు
 సిద్ధార్థ్ నారాయణ్ - సిద్దు
 జెనీలియా - హాసిని
 ప్రకాష్ రాజ్ - అరవింద్
 జయసుధ - లక్ష్మి
 కోట శ్రీనివాసరావు - కనకారవు
 సునీల్ - సత్తి, ఓ మంచి పనోడు
 నేహా బాంబ్ - సుబ్బలక్ష్మి
 తనికెళ్ళ భరణి - సుబ్బలక్ష్మి తండ్రి
 ధర్మవరపు సుబ్రహ్మణ్యం - కాలేజీ ప్రొఫెసర్
 బ్రహ్మానందం - బ్యాంక్ మేనేజర్
 సుదీప

బొమ్మరిల్లు చిత్ర కథ
సిద్ధు వాళ్ళ నాన్న తనకు అవసరమైనవన్ని తన ఇష్ట ప్రకారం చేస్తున్నాను అని అనుకొంటున్నాడు. కాని సిద్ధుకి వాళ్ళ నాన్న చేసే విషయాలేమి నచ్చవు. సిద్ధు వాళ్ళ నాన్న తనకి చెప్పకుండా పెళ్ళి సంబంధం తీసుకొస్తాడు. కాని సిద్ధు హాసిని అనే అమ్మాయిని ప్రేమిస్తాడు. ఈ విషయం కొన్ని రోజుల తరువాత సిద్ధు వాళ్ళింట్లో తెలుస్తుంది. సిద్ధు వాళ్ళ నాన్నకి ఈ విషయం నచ్చదు. అప్పుడు సిద్ధు హాసిని వారం రోజులు మన ఇంట్లో ఉంటే తను మనకు అనుగుణంగా అనుకూలంగా ఏలా ఉండాలో తెలుసుకుని ఆ విధంగా తాను మారుతుంది అప్పుడు మీ అందరికి సరేనా అని అంటాడు. వారం రోజుల్లో అది సాధ్యమయ్యే పని కాదు అని వాళ్ళ నాన్న అంటాడు. నేను సాధ్యమని నిరూపిస్తాను అని చెప్పి, ఆ అమ్మాయిని సిద్ధు తన ఇంటికి తీసుకొస్తాడు. సిద్ధు హాసినిని తన ఇంటికి తీసుకొచ్చిన తరువాత సిద్ధు వాళ్ళ నాన్నకి సిద్ధు గురించి కొన్ని నిజాలు తెలుస్తాయి. అప్పుడు సిద్ధు వాళ్ళ నాన్నకి తన మనస్తత్వాన్ని తండ్రి తన దగ్గర చూపించిన తీరును వివరించి చెప్తాడు. ఆ తరువాత సిద్ధు, హాసిని ఒకటవుతారు.

పాటలు
 పాట రచయిత సంగీతం గాయకులుఅపుడో ఇపుడో ఎపుడోకులశేఖర్దేవీశ్రీ ప్రసాద్సిద్ధార్థ్ నారాయణ్ఉయ్ హేవ్ ఎ రోమియోచంద్రబోస్దేవీశ్రీ ప్రసాద్ రంజిత్, ఆండ్రియాకన్నులు తెరిచే కలగంటామని.. కానీ ఇప్పుడు భాస్కరభట్లదేవీశ్రీ ప్రసాద్ దేవీశ్రీ ప్రసాద్నమ్మక తప్పని నిజమైనా సిరివెన్నెలదేవీశ్రీ ప్రసాద్సాగర్, సుమంగళిబొమ్మని గీస్తే నీలా వుందిభాస్కరభట్ల రవికుమార్దేవీశ్రీ ప్రసాద్గోపికా పూర్ణిమ, జీన్స్ శ్రీనివాస్లాలూ దర్వాజ కాడకులశేఖర్దేవీశ్రీ ప్రసాద్నవీన్, మురళి, ప్రియా ప్రకాష్

మూలాలు

బయటి లింకులు

వర్గం:నంది ఉత్తమ చిత్రాలు
వర్గం:తెలుగు ప్రేమకథ చిత్రాలు
వర్గం:తెలుగు కుటుంబకథా చిత్రాలు
వర్గం:సిద్దార్థ్ నటించిన చిత్రాలు
వర్గం:జెనీలియా నటించిన చిత్రాలు
వర్గం:జయసుధ నటించిన సినిమాలు
వర్గం:ప్రకాష్ రాజ్ నటించిన చిత్రాలు
వర్గం:కోట శ్రీనివాసరావు నటించిన సినిమాలు
వర్గం:తనికెళ్ళ భరణి చిత్రాలు
వర్గం:సునీల్ నటించిన చిత్రాలు
వర్గం:దిల్ రాజు నిర్మించిన చిత్రాలు
వర్గం:దేవిశ్రీ ప్రసాద్ సంగీతం అందించిన చిత్రాలు
వర్గం:బ్రహ్మానందం నటించిన సినిమాలు
వర్గం:ధర్మవరపు సుబ్రహ్మణ్యం నటించిన చిత్రాలు